Kanadísk rannsókn hefur sýnt að skima verði fyrir hefðbundnum áhættuþáttum sem og ákveðnum lýðfræðilegum þáttum til að koma í veg fyrir hjartaáföll hjá ungu fólki , þá sérstaklega konum . Kanadíski vefmiðillinn „ The Gazette “ fjallaði um málið . Þyngsli fyrir brjósti , verkur sem leiðir í gegnum vinstri handlegg eða kjálka , ógleði , mæði og kaldur sviti . Þetta eru aðalmerki hjartaáfalls , sem er ein aðal dánarorsök kvenna í Kanada – einkenni sem hægt er að koma í veg fyrir . Áhættuþættir eru mjög vanmetnir og þá sérstaklega hjá ungu fólki , bæði konum og körlum , sem eru að enda á bráðamóttökum með hjartabilun . Meðalaldur fólks með hjartasjúkdóma er yfirleitt í kringum 64 ára aldur , en ákveðinn hluti , um það bil 25 prósent og hækkandi , eru með stíflaðar æðar við meðalaldur 49 ára , sumir jafnvel allt niður í 18 ára aldur . Í rannsókn sem gerð var af McGill Health Centre , þá var hópurinn sem var rannsakaður með það sem rannsakendur kölluðu „ mjög þunga byrgði “ af hefðbundnum áhættuþáttum . Þessir áhættuþættir voru sambland af fjölskyldusögu um hjartaáfall , sykursýki , háum blóðþrýsting og háu kólestróli , offitu og reykingum . Allt eru þetta áhættuþættir sem gefa til kynna að vel skuli fylgjast með einstaklingi . Þessi rannsókn var gefin út í Canadian Journal of Cardiology í þessum mánuði . Rannsóknin notaði gögn frá 1050 manns á aldrinum 18 til 55 ára , sem voru lagðir inn á spítala alls staðar í Kanada frá og með 2009 með bráða kransæða kvilla ( e. acute coronary syndrome ) , en það er yfirheiti yfir kvilla þar sem blóðflæði til hjartans stíflast . Louise Pilote , framkvæmdastjóri lyflækningadeildar McGill University Health Centre stjórnaði rannsókninni , segir „ hér eru yfir 1000 sjúklingar , sem ættu ekki að vera að fá hjartaáfall , þá sérstaklega ungar konur . “ Hún segir einnig „ mjög ungar konur eru að fá hjartaáföll , hvers vegna ? Það er ekki það að þær séu með dularfullt gen sem við höfum ekki fundið . Það er útaf því að þær eru með þessa hefðbundnu áhættuþætti . Þetta er ekkert grín . Þeir eru að valda hjartaáfalli “ . Auglýsing Hún segir að Kanadamenn séu nú að sjá afleiðingar offitu og sykursýki sem og annarra þátta sem eru áhættuþættir fyrir hjartasjúkdóma . Pilote segir jafnframt „ ég vil vekja athygli á þessu . Við erum með vandamál á okkar höndum . Þetta er bara toppurinn á ísjakanum “ . Rannsóknin sýnir einnig að félags - og hagfræðilega þætti megi í auknum mæli tengja við hjartasjúkdóma hjá fólki sem er í áhættuhópi á því að fá hjartaáfall snemma . Núverandi skimunar aðferðir virðast ekki vera að ná að skima fyrir þessum hópum . Til viðbótar við að vera í áhættuhópi fyrir því að fá sjúkdóminn ( offita , fjölsyldusaga , sykursýki o.s.frv. ) þá voru um 50% kvennanna í rannsókninni með takmarkaða menntun , einn þriðji var með lága innkomu og önnur 30% atvinnulaus . Leslee Shaw , meðstjórnandi á Emory Clinical Cardiovascular Research Institute í Emory University School of Medicine í Atlanta , segir að þessi rannsókn sýni að augljóst er að glufu sé í því að finna og meðhöndla kransæðasjúkdóma , sérstaklega hjá yngra fólki og þá sérstaklega ungum konum . „ Gætum við hafa komið auga á þessa einstaklinga sem eru í áhættuhópi fyrr og komið í veg fyrir hluta af þessum kransæðatengdu uppákomum ? “ Hjartasjúkdómar og heilablóðfall er dánarorsök um sjö sinnum fleiri kvenna heldur en brjóstakrabbamein samkvæmt Kanadísku hjarta og heilablóðfallssamtökunum . Einkenni hjá konum eiga það til að vera öðruvísi en hjá körlum . Margar upplifa ekki þennan mikla brjóstverk . Í könnunum sem gerðar hafa verið af Bandarísku hjartasamtökunum , þá segja konur að læknar nefni sjaldan við þær kransæðaáhættu ( e. coronary risk ) og telji einkennin frekar tilheyra ofsakvíða röskun , stressi eða öðru . Louise Pilote kallar eftir skimunarprógrammi fyrir hjartasjúkdóma , svipað og ristilspeglun og brjóstakrabbameinspróf sem ríkistjórnin þar í landi hefur fjármagnað og miða að því að koma snemma auga á ristil og brjóstakrabbamein . „ Við þurfum að standa okkur betur í að greina og meðhöndla hjartasjúkdóma áður en það er of seint “ segir Pilote . Þessar skimunaraðferðir ættu að taka tillit til þess að sjúkdómurinn kemur fram hjá einstaklingum sem eru oft fátækari , með minni menntun og minni félagslegan stuðning , segir hún .